
Capitolul VIII: CONCLUZII


Capitolul I:   INTRODUCERE

1. 1 Scopul Studiului de fundamentare 


1. 2 Procesul de luare a deciziilor 


1. 3 Structura si continut 

1.1 SCOPUL STUDIULUI DE FUNDAMENTARE

Prezentul Studiu de fundamentare analizeaza elementele tehnice, juridice si financiare specifice proiectului de delegare a gestiunii Serviciului de Iluminat Public din Municipiul Craiova in scopul justificarii nevoii si oportunitatii realizarii proiectului in regim de concesiune.


1.2 PROCESUL DE LUARE A DECIZIILOR

Potrivit prevederilor art. 4 din Hotararea Guvernului nr. 71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrari publice si a contractelor de concesiune de servicii prevazute in Ordonanta de Urgenta a Guvernului nr. 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, Autoritatea Contractanta are obligatia de a desemna un Colectiv de Coordonare si Supervizare pentru atribuirea contractului de concesiune servicii. Fundamentarea deciziei de concesionare reprezinta una din principalele responsabilitati ale Colectivului de Coordonare si Supervizare. În conformitate cu art. 8 din H.G. 71/2007, Studiul de fundamentare a deciziei de concesionare se va aproba prin Hotărâre a Consiliului Local al Municipiului Craiova.


După aprobarea studiului de fundamentare, Colectivul de coordonare şi supervizare desemnat prin Hotărârea Consiliului Local al municipiului Craiova nr. 198/2012, va trece la întocmirea documentaţiei de atribuire a contractului de concesiune, în conformitate cu prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii şi H.G. nr. 71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii prevăzute în Ordonanţa de urgenţă nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii.

Operatorul serviciului de iluminat public va fi desemnat prin hotărâre de atribuire a contractului de delegare a gestiunii serviciului de iluminat public, în urma desfăşurării procedurii de licitaţie deschisă.

1.3 STRUCTURA ŞI CONŢINUT

Continutul cadru al studiului de fundamentare a deciziei de concesionare este reglementat in sectiunea 1.4.1 din Ordinul nr. 1517/2009 privind aprobarea Ghidului pentru implemenatarea proiectelor de concesiune de lucrari publice si servicii in Romania.


In conformitate cu prevederile legale mentionate, prezentul studiu include urmatoarele:
  Aspecte generale privind obiectivele si cerintele proiectului, descrierea proiectului, analiza partilor interesate si relatia proiectului cu politicile publice relevante.
  Elemente de fezabilitate tehnica a proiectului incluzand analiza standardelor de performanta tehnica si specificatii tehnice de calitate, starea tehnica a facilitatilor existente, precum si utilitatile disponibile si necesare.
  Aspecte privind fezabilitatea economica şi financiara a concesiunii incluzand accesibilitatea concesiunii,  bancabilitatea concesiunii si durata concesiunii..
  Aspecte referitoare la mediu.
  Aspecte sociale.
  Aspecte institutionale legate de tipul concesiunii si structura juridica a concesiunii.
  Concluzii privind fezabilitatea concesiunii.

Capitolul II:    ASPECTE GENERALE PRIVIND ILUMINATUL PUBLIC

2. 1 Obiectivele si cerintele proiectului 


2. 2 Descrierea proiectului 


2. 3 Analiza partilor interesate 


2. 4 Relatia proiectului cu politicile publice relevante 


2.1 OBIECTIVELE SI CERINTELE PROIECTULUI

Administrarea serviciului de iluminat public se va realiza cu respectarea urmatoarelor principii:

- autonomiei locale;

- descentralizării serviciilor publice;

- subsidiarităţii şi proporţionalităţii;

- responsabilităţii şi legalităţii;

- asocierii intercomunitare;

- dezvoltării durabile şi corelării cerinţelor cu resursele;

- protecţiei şi conservării mediului natural şi construit;

- asigurării igienei şi sănătăţii populaţiei;

- administrării eficiente a bunurilor din proprietatea publică sau privată a unităţilor administrativ-teritoriale;

- participării şi consultării cetăţenilor;

- liberului acces la informaţiile privind serviciile publice.


Funcţionarea serviciului de iluminat public trebuie să se desfăşoare pentru:

- satisfacerea interesului general al comunităţii;

- satisfacerea cât mai completă a cerinţelor beneficiarilor;

- protejarea intereselor beneficiarilor;

- întărirea coeziunii economico-sociale la nivelul comunităţilor locale;

- asigurarea dezvoltării durabile a unităţilor administrativ-teritoriale;

- creşterea gradului de securitate individuală şi colectivă în cadrul comunităţilor locale;

- punerea în valoare, prin iluminat adecvat, a  elementelor arhitectonice şi peisagistice ale

localităţilor;

- ridicarea gradului de civilizaţie, a confortului şi a calităţii vieţii;

- mărirea gradului de siguranţă a circulaţiei rutiere şi pietonale;

- crearea unui ambient plăcut;

- creşterea oportunităţilor rezultate din dezvoltarea turismului;

- asigurarea funcţionării şi exploatării în condiţii de siguranţă, rentabilitate şi eficienţă economică a infrastructurii aferente serviciului.


În exercitarea atribuţiunilor conferite de lege cu privire la elaborarea şi aprobarea strategiilor locale de dezvoltare a serviciului de iluminat public, a programelor de investiţii privind dezvoltarea şi modernizarea infrastructurii tehnico-edilitare aferente, se vor urmări atingerea următoarelor obiective:

- creşterea calităţii prestării serviciului de iluminat public prin modernizarea celor 18.573 puncte luminoase existente cu aparate de iluminat performante (cu LED-uri) şi consum energetic scăzut;

- asigurarea prestării serviciului unde acesta este deficitar prin extinderea sistemului de iluminat public cu un număr de 662 puncte luminoase noi reprezentând cca 20 Km de reţea aeriană şi 8 Km de reţea subterană;

- scăderea puterii instalate per punct luminos de la 129,16W la cca 94W şi implicit a consumului şi a cheltuielilor aferente acestuia;

- realizarea iluminării arhitecturale pentru un număr important de obiective (monumente de arhitectură, clădiri cu valoare istorică, grupuri statuare, lăcaşe de cult, etc);


-  menţinerea şi întreţinerea sistemului de iluminat public existent şi cel rezultat în urma reabilitării şi extinderii;

- asigurarea unei fiabilităţi superioare prin dispecerizarea sistemului la nivel de punct luminos;

- asigurarea calităţii şi performanţelor sistemului de iluminat public la nivel comparabil cu  cerinţele directivelor Uniunii Europene prin utilizarea tehnologiilor moderne ( aparatele de
iluminat cu LED-uri, sistemul computerizat de control);

- respectarea riguroasă a parametrilor luminotehnici stipulaţi de normele privind serviciul de iluminat public stabilite de C.I.E., la care România este afiliată, respectiv de C.N.R.I.


2.2  DESCRIEREA PROIECTULUI

 Obiectivul general:

- asigurarea, la nivelul municipiului Craiova, a unui iluminat public adecvat necesităţilor de confort şi securitate, individuală şi colectivă, prevăzute de normele în vigoare;

 Obiective specifice:

- orientarea serviciului de iluminat public către beneficiari, membri ai comunităţii;

- respectarea normelor privind serviciul de iluminat public stabilite de C.I.E., la care România este afiliată, respectiv de C.N.R.I.;


- asigurarea calităţii şi performanţelor sistemelor de iluminat public, la nivel compatibil cu directivele Uniunii Europene;

- asigurarea accesului nediscriminatoriu al tuturor membrilor comunităţii locale craiovene la serviciul de iluminat public;

- reducerea consumurilor specifice prin utilizarea unor aparate de iluminat performante, a unor echipamente specializate şi prin asigurarea unui iluminat public judicios;

- promovarea investiţiilor, în scopul modernizării şi extinderii sistemului de iluminat public;

- asigurarea unui iluminat arhitectural, ornamental şi ornamental- festiv, adecvat punerii în valoare a edificiilor de importanţă publică şi/sau culturală şi marcării prin sisteme de iluminat

corespunzătoare a evenimentelor festive şi a sărbătorilor legale sau religioase;

- promovarea de soluţii tehnice şi tehnologice performante, cu costuri minime;

- promovarea mecanismelor specifice economiei de piaţă, prin crearea unui mediu concurenţial de atragere a capitalului privat;

- instituirea evaluării comparative a indicatorilor de performanţă a activităţii operatorilor;

- asigurarea posibilităţii participării cetăţenilor şi a asociaţiilor reprezentative ale acestora la procesul de evaluare a indicatorilor de performanţă a activităţii operatorilor;

- promovarea metodelor moderne de management;

- promovarea profesionalismului, a eticii profesionale şi a formării profesionale continue a personalului care lucrează în domeniu.

Obiectivele investiţionale sunt:

- Modernizarea sistemului de iluminat public din municipiul Craiova;

- Extinderea sistemului de iluminat public din municipiul Craiova;

- Iluminat arhitectural;

- Implementarea sistemului de telegestiune.


Pe langa aceste investitii pe toata perioada contractului se va realiza intretinerea sistemului de iluminat public si iluminatul festiv, cu precadere in perioada sarbatorilor de iarna, dar si cu ocazia altor sarbatori (Zilele municipiului, Paste, etc.).


2.3 ANALIZA PARTILOR INTERESATE

Partile interesate acopera un spectru larg:

● Autoritatile interesate:

- Primarie,

- Politia,

· Politia locala,

· Autorităţi de reglementare: A.N.R.S.C.  şi A.N.R.E.E.

● Comunitatea locala:

- locuitorii municipiului Craiova,

- Institutiile de invatamant craiovene,

- Societati comerciale craiovene.

Autoritatea publică locală în calitate de  autoritate contractantă, urmăreşte ca utilizatorii (persoane fizice, asociaţii de proprietari, agenţi economici, instituţii publice, etc) să beneficieze de un serviciu care să corespundă condiţiilor minime ale Regulamentului de iluminat a municipiului Craiova, a legislaţiei în domeniu şi a normelor europene privind creşterea standardului de calitate în executarea serviciilor de iluminat.

2.4  RELATIA PROIECTULUI CU POLITICILE  PUBLICE RELEVANTE

Obiectivul general al strategiei de dezvoltare a municipiului Craiova este dezvoltarea şi consolidarea unui centru economic puternic, stabil şi diversificat, capabil să asigure prosperitatea şi creşterea calităţii vieţii craiovenilor. Axele strategice de dezvoltare, care implică şi lucrări de modernizare şi extindere a sistemului de iluminat public sunt: urbanism, amenajarea teritoriului, infrastructură de transport, regenerare urbană, locuinţe, spatii verzi utilităţi publice.

Capitolul III: FEZABILITATEA TEHNICĂ A PROIECTULUI DE CONCESIONARE A ILUMINATULUI PUBLIC AL MUNICIPIULUI CRAIOVA


3. 1 Informatii tehnice generale 



3. 2 Standarde de performanta tehnica si specificatii tehnice de calitate 



3. 3 Starea tehnica a facilitatilor existente



3. 4 Utilitati disponibile si necesare 


3.1 INFORMATII TEHNICE GENERALE

Serviciul de iluminat public face parte din sfera serviciilor comunitare de utilităţi publice şi cuprinde totalitatea acţiunilor şi activităţilor de utilitate publică şi de interes economic şi social general desfaşurate la nivelul Primariei, în scopul asigurarii iluminatului public. Serviciul de iluminat public cuprinde iluminatul stradal-rutier, iluminatul stradal–pietonal, iluminatul arhitectural, iluminatul ornamental şi iluminatulornamental- festiv.


Sistemul de iluminat public este ansamblul format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, fundaţii, stâlpi, instalaţii de legare la pământ, console, aparate de iluminat, accesorii, conductoare, izolatoare, cleme, armături, echipamente de comandă, automatizare şi măsurare utilizate în iluminatul public.

Obiectivele investiţionle sunt:

- Modernizarea sistemului de iluminat public;

- Extinderea sistemului de iluminat public;

- Iluminat arhitectural ;

- Implementarea sistemului de telegestiune;


- Menţinerea şi întreţinerea sistemului de iluminat public.


 Modernizarea sistemului de iluminat public

In perioada ultimei delegări, s-au utilizat lămpi cu vapori de sodiu de înaltă presiune în locul celor cu vapori de mercur sau celor cu incandescenţă, puterea medie instalată pe corp de iluminat fiind de 129,16 W.


În continuare pentru reducerea  consumului de energie cu aproximativ 15-45% faţă de soluţia de iluminat cu corpuri clasice cu sursă de sodiu varianta optima este cea in care se schimba toate aparatele de iluminat existente cu aparate de iluminat cu LED-uri. In acest scenariu pe langa modernizarea sistemului de iluminat din municipiul Craiova, s-a luat in calcul si implementarea sistemului de telegestiune pana la nivel de punct luminos.


 Principalele avantaje ale utilizării corpurilor de iluminat cu tehnologie led:


- Reducerea consumului de energie electrică;


-Tehnologie pretabilă dimmingului unde se pot obţine reduceri semnificative la consumul de energie electrică;

- Sunt stabile la variaţii mari de tensiune. Nu au efect de pâlpâire. Plaja de alimentare între 100- 240 V AC – corpurile produc acelaşi flux luminos în acest interval, fără a fi influenţate de posibile variaţii de tensiune;


-  Sunt rezistente la variaţii mari de temperatură -30 - +40 grade C.


 Extinderea sistemului de iluminat public

In perioada ultimei delegări, s-a urmarit asigurarea iluminatului public pe toate strazile din Municipiul Craiova. Ca urmare, în viitor necesitatea extinderii sistemului de iluminat public va apare, in primul rand, ca urmare a extinderii municipiului. Alte exemple de extinderi posibile sunt: reabilitarea unor strazi in Craiova (care poate implica si redimensionarea sistemului de iluminat existent), aparitia de strazi si zone rezidentiale noi, extinderi punctuale in anumite zone unde apare o necesitate de suplimentare a nivelului de iluminat, etc.


Implementarea sistemului de telegestiune

Un sistem de iluminat inteligent trebuie sa indeplineasca cel puţin următoarele funcţii:

- aprindere/stingere dependentă de starea de iluminare locală, la nivel de punct de aprindere/punct luminos;

- posibilitatea de aprindere/stingere în funcţie de orarul prestabilit de funcţionare;

- cunoaşterea de la distanţă a stării funcţionării reţelei electrice respective, punctului luminos, semnalizarea apariţiei unor posibile defecte;

- posibilitatea de transmitere de la distanţă a comenzilor de aprindere/stingere si feedback-ul pornirii/nepornirii sistemului de iluminat;

- posibilitatea cunoaşterii de la un punct central a consumurilor energetice din fiecare punct de aprindere/punct luminos şi a stării reţelei respective, 

- posibilitatea stabilirii unor regimuri de funcţionare economice, inclusiv la tensiuni scăzute faţă de cele nominale;

- dotarea cu un dispozitiv de transmisie la distanţă a informaţiilor de comandă şi de măsurare etc.

- Acest sistem va permite pe langa functiile de management al sistemului de iluminat public si alimentarea altor consumatori, cum ar fi: antene locale pentru retele de comunicatii, camere video, sisteme de semnalizare, alimentarea cu energie electrica a sistemelor de semaforizare, etc. reducand astfel cheltuielile beneficiarului pentru alte avize si racorduri electrice.


Pentru implementarea unui astfel de sistem trebuie parcurse urmatoarele etape:

- inventarierea riguroasa a sistemului de iluminat public din municipiul Craiova si numerotarea stalpilor;

- realizarea bazei de date a sistemului de iluminat public din municipiul Craiova;

- transpunerea pe harta municipiului a sistemului de iluminat public.


Sistemul de telegestiune propus va asigura:

- Monitorizarea şi gestionarea individuală a punctelor luminoase de la distanţă;

- Monitorizarea şi gestionarea individuală a punctelor de aprindere de la distanţă;

-  Stocarea şi prelucrarea la dispecerat a mărimilor măsurate;


-  Posibilitatea modificării programului de funcţionare precum şi a comandării de la distanţă a alimentării sau întreruperii alimentării cu energie electrică a instalaţiei contorizate;

- Monitorizarea consumului de energie;


-  Citirea de la distanţă a consumului de energie electrică.


Principalele beneficii şi avantaje ale implementării unui astfel de sistem sunt:

- Reducerea consumului de energie electrică;

- Reducerea costurilor de întreţinere: identificarea automată a defectelor, identificarea exacta a locului defectului;

- Reducerea emisiei de CO2;

- Imbunatăţirea calităţii iluminatului.


Menţinerea şi întreţinerea sistemului de iluminat public


Prestaţiile privind menţinerea sistemului de iluminat public constau în:


- schimbarea materialelor necesare bunei funcţionări a instalaţiilor;


- mărirea nivelelor de luminanţă şi iluminare.


 Prestaţiile privind întreţinerea constau în asigurarea nivelelor de luminanţă şi iluminare, distribuţia corespunzătoare a fluxurilor luminoase, conform ultimelor recomandări ale Comisiei Internaţionale de Iluminat.


Lucrările de întreţinere preventivă constau în:


-  întreţinere preventivă la suporţi (stâlpi şi console);


-  întreţinere preventivă la tablouri de distribuţie;


- întreţinere preventivă la conductori şi accesoriile de fixare (cleme, ancoraje, aliniere etc.)


Pentru corpurile de iluminat existente sunt necesare lucrări de întreţinere pentru păstrarea parametrilor luminotehnici ai corpurilor de iluminat în funcţiune, precum şi păstrarea parametrilor iniţiali ai reflectorului din corpurile de iluminat public.
          3.2 STANDARDE DE PERFORMANTA SI SPECIFICATIILE TEHNICE DE CALITATE


Caracteristicile tehnice ale aparatelor şi sistemelor de iluminat trebuie să îndeplinească şi să corespundă cerinţelor normelor SR EN 60598 pentru aparatele de iluminat şi normele CE 115/95 (SR 13433/99 – Standard RO), SR EN 13201 pentru sistemele de iluminat.

În realizarea sistemelor de iluminat se vor utiliza materiale astfel încât să se păstreze  condiţiile minime tehnice şi de calitate, pentru a evita introducerea in Sistemul de Iluminat Public  din Municipiul Craiova a unor produse contrafacute, de calitate proasta care sa ridice probleme in functionarea corecta, pe perioada indelungata a sistemului de iluminat din municipiul Craiova.

-  Normative pentru proiectarea şi executarea instalaţiilor electrice: NP-I7-02, NP 062-02,  GP 052/2000, PE 022-3/87, PE 009/94 , PE 003/84,  PE 022/90, PE 101/87, PE 102/86, PE 106/95, PE 107-95, PE 116/94, PE 118/95, PE 125/89,  PE 501/85, PE 134/96, SR 13433/99, STAS 831-88, STAS 930/75,  STAS 8074/76.


3.3 STAREA TEHNICA A FACILITATIILOR EXISTENTE


Prin prezentul studiu s-a realizat, in primul rand un audit al actualului sistem de iluminat, atat din punct de vedere cantitativ cat si al calitatii partilor componente, in special al gradului de uzura si a nivelului de intretinere, caracteristici care au fost evaluate la nivel de observatie vizuala.


În ultimii 10 ani, in perioada de derulare a Contractului de delegare care se incheie, activitatea de extindere, reabilitare şi modernizare a sistemului de iluminat public s-a concretizat prin montarea următoarelor componente: corpuri de   iluminat cu lămpi cu vapori de sodiu - 18.573 buc; console – 14.178 buc; reţea electrică aeriană – 273 Km; reţea electrică subterană – 220 km; stălpi de iluminat public - 8.570 buc; puncte de aprindere – 58 buc; cutii de distribuţie – 132 buc.  

În ceea ce priveste reţelele de alimentare, ele sunt, o parte, retele aeriene, cu utilizare comună pentru casnic şi iluminat, iar o parte din reţele sunt destinate exclusiv iluminatului, in special cele realizate cu ocazia reabilitării şi extinderii sistemului de iluminat. O mică parte din reţelele subterane de joasă tensiune (cca 2%) au un grad avansat de uzură si necesită un număr mare de intervenţii pentru menţinerea în funcţiune, ceea ce generează costuri mari si durate mari de nefunctionare a iluminatului public.

3.4 UTILITATI DISPONIBILE SI NECESARE

Necesarul de utilităţi va fi determinat in documentaţia tehnică aferentă ficarei lucrari realizate pe perioada derulării contractului.


Capitolul IV: FEZABILITATEA ECONOMICĂ ŞI FINANCIARĂ A PROIECTULUI DE CONCESIONARE A ILUMINATULUI PUBLIC AL MUNICIPIULUI CRAIOVA

4.1. PREZENTAREA STRUCTURII CONCESIUNII  

Scopul structurării unei concesiuni de servicii îl reprezintă identificarea rolurilor alocate Consiliului Local al municipiului Craiova, respectiv concesionarului în implementarea proiectului. Pentru a contura structura preliminară a concesiunii, trebuie identificate mai întâi principalele responsabilităţi ale ambelor părţi. Aceste responsabilităţi se pot referi la: 
  - Natura juridică a activelor concesiunii 

Conform legislaţiei în vigoare, activele necesare realizării proiectului de concesiune vor cade in obligaţia concesionarului, reprezentând bunuri proprii ale acestuia. 
  - Finanţare 

În cadrul unui contract de concesiune de servicii publice, dotările şi investiţiile necesare infiinţării si funcţionării serviciului vor fi finanţate de către concesionar. Costurile de întreţinere şi operare sunt acoperite din plăţile realizate pe perioada derulării contractului de concesiune. 
  - Sursa plăţii pentru serviciile care urmează să fie prestate de către concesionar 

Pentru a înţelege structura concesiunii, trebuie stabilit cu exactitate dacă utilizatorii proiectului plătesc serviciile furnizate de către concesionar sau dacă autoritatea contractantă va efectua plăţi către concesionar. 

Astfel, pentru activităţile serviciului de iluminat public din municipiului Craiova, contravaloarea acestor servicii se va achita de către Primăria municipiului Craiova, din bugetul local.


4.2. MATRICEA RISCURILOR PENTRU ACHIZIŢIE

Identificarea riscurilor, impartirea lor pe categorii si alocarea riscurilor in cazul realizării proiectului prin metoda traditionala de achizitie publica sunt prezentate in tabelul de mai jos:

	Nr. crt.
	Denumirea riscului
	Descrierea riscului
	Alocare
 Primăria      Împărţită        Prestator

	Riscuri de planificare şi proiectare

	1
	Deficiente de proiectare
	Greseli de proiectare care duc la cresterea costului si duratei de realizare a proiectului
	
	
	x

	2
	Modificari de proiectare
	 Modificari ulterioare aprobarii proiectului, cerute de primarie sau constructor
	
	x
	

	3
	Intarzieri in obtinerea

avizelor/ aprobarilor


	Obtinerea avizelor si aprobarilor dureaza mai

mult decat s-a planificat
	
	
	x

	Riscuri de construcţie

	4
	Descoperirea de vestigii

arheologice

	Descoperirea de vestigii

arheologice pe

amplasament impiedica

realizarea extinderii provocand intarzieri si majorari de costuri
	x
	
	

	5
	Descoperirea de retele

edilitare pe amplasament


	Descoperirea unor retele

edilitare, tevi etc. de care nu se stia poate duce la intarzieri si majorari de costuri
	x
	
	

	6
	Depasirea de costuri

datorate unor

circumstante geologice
	Cresterea costurilor cu

fundatiile stalpilor datorita

geologiei terenului de fundare
	x
	
	

	7
	Vicii materiale


	Cresterea costurilor de

constructie datorata

calitatii materialelor
	
	
	x

	8
	Depasirea generala a costurilor
	Costul final depaseste costul planificat 
	
	
	x

	9
	Intarzierea lucrarilor


	Evenimente neprevazute duc la intarzierea lucrarilor si marirea costurilor
	
	
	x

	10
	Furnizarea utilitatilor 


	Intarzieri in conectare la

energie electrica 
	
	x
	

	11
	Insolvabilitatea furnizorilor
	Unul sau mai multi furnizari sau subcontractori devin

insolvabili
	
	
	x

	12
	Lucrari defecte


	Lucrari cu defectiuni care duc la intarzieri si/sau costuri suplimentare
	
	
	x

	13
	Probleme de personal 
	Litigii de munca sau lipsa

personalului calificat 
	
	
	x

	14
	 Accidente de munca
	Accidente de munca pe
santier care duc la intarzieri
	
	
	x

	15
	Furt sau sabotaj


	Furt de materiale de pe

santier sau distrugerea de

materiale sau echipamente
	
	
	x

	16
	Risc privind protectia

mediului


	Cresterea duratei sau costurilor datorita unor masuri de protectia mediului neprevazute initial
	
	
	x

	Riscuri de întreţinere şi operare

	17
	Cresterea costului cu forta de munca
	Cresteri de costuri cu personalul neprevazute 
	x
	
	

	18
	Costuri de intretinere mai mari
	Depasirea costurilor de

intretinere prognozate 
	x
	
	

	19
	Risc de disponibilitate


	Evenimente neprevazute

impiedica functionarea

iluminatului public
	
	x
	

	Riscuri legate de cerere şi venituri

	20
	Inrautatirea conditiilor

economice generale
	Crize economice neprevazute la nivel international
	
	x
	

	21
	Inrautatirea conditiilor

economice locale


	Evolutii economice neprevazute in economia

locala
	
	x
	

	22
	Inflatia 
	Inflatia este mai mare decat cea prognozata 
	
	x
	

	Riscuri legislative/politice

	23
	Schimbari legislative

generale

	Modificari legislative care

nu vizeaza acest proiect, dar care duc la cresteri de preturi
	
	x
	

	24
	Schimbari legislative

specifice


	Modificari legislative care vizeaza direct acest tip de proiecte
	
	x
	

	25
	Schimbari politice


	Schimbari la nivel politic,

care pot duce la o opozitie

fata de proiect, materializata in intarzieri/sau costuri

suplimentare
	x
	
	

	Riscuri financiare

	26
	Indisponibilitatea finantarii


	Primaria nu este capabila

sa asigure resursele financiare si de capital necesare in timp util
	x
	
	

	27
	Insolvabilitatea

achizitorului
	Achizitorul devine insolvabil 
	x
	
	

	28
	 Finantare suplimentara


	Sunt necesare finantari suplimentare, pentru costuri neprevazute
	x
	
	

	29
	Modificari ale dobanzilor bancare
	Variatia dobanzilor poate

schimba costurile finantarii
	
	x
	

	30
	 Evolutii neprognozate ale cursului de schimb
	Cursul de schimb poate influenta costurile finantarii
	
	x
	

	31
	Modificari de taxe si

impozite
	Rezultatul net este

influentat de regimul fiscal 
	
	x
	

	Riscuri naturale

	32
	Forta majora


	Evenimente de forta majora, asa cum sunt definite in contract, impiedica sau amana

executarea contractului
	
	x
	

	33
	Alte riscuri naturale


	Alte fenomene sau

evenimente, necuprinse in

clauzele de forta majora,

impiedica sau amana

executarea contractului
	
	x
	



4.3. MATRICEA RISCURILOR  PENTRU CONCESIUNE
   
 În cadrul unui contract de concesiune, concesionarul preia diferite responsabilităţi pentru realizarea şi operarea serviciului. Majoritatea dintre aceste riscuri sunt de asemenea transferate împreună cu aceste responsabilităţi. Identificarea şi alocarea corectă a riscurilor este foarte importantă pentru aprecierea în întregime a structurii concesiunii. Fiecare risc poate fi alocat fie autorităţii contractante, fie concesionarului, sau poate fi împărţit între autoritatea contractantă şi concesionar, în funcţie de partea capabilă să-l gestioneze cel mai bine. 
     
Studiul de fundamentare a deciziei de concesionare cuprinde definirea riscurilor aferente proiectului, luând în considerare alternativele identificate de distribuţia riscurilor între părţile contractante. 

Pentru fiecare risc, impactul producerii acestuia este definit în contextul costurilor suportate de către Consiliul Local al municipiului Craiova sau de către concesionar. 

Regula generală pentru alocarea unui risc este aceea că acesta trebuie suportat de către partea (autoritatea contractantă sau concesionar) care poate atenua riscul în cea mai mare măsură şi/sau care poate controla consecinţele în cea mai mare măsură.

O înţelegere eronată a situaţiei este aceea că scopul unei concesiuni este de a aloca "toate riscurile" concesionarului. Deşi în cadrul unei concesiuni, autoritatea contractantă îşi asumă mai puţine riscuri decât în cazul unei achiziţii publice tradiţionale, alocarea riscurilor trebuie să fie acceptabilă pentru concesionar şi finanţatori. 


Alocarea riscurilor, aşa cum este ea stabilită în Studiul de fundamentare a deciziei de concesionare, nu este statică. Trebuie să se bazeze pe scopul şi constrângerile autorităţii contractante şi trebuie să ţină seama dacă alocarea riscurilor este acceptabilă pentru investitori şi finanţatori. 

Identificarea riscurilor, impartirea lor pe categorii si alocarea riscurilor pentru Concesiune, sunt sumarizate in tabelul de mai jos:

	Nr. crt.
	Denumirea riscului
	Descrierea riscului
	Alocare
 Concedent    Împărţită     Concesionar

	Riscuri de planificare şi proiectare

	1
	Deficiente de proiectare
	Greseli de proiectare care duc la cresterea costului si duratei de realizare a proiectului
	
	
	x

	2
	Modificari de proiectare
	 Modificari ulterioare aprobarii proiectului, cerute de primarie sau constructor
	
	
	x

	3
	Intarzieri in obtinerea

avizelor/ aprobarilor


	Obtinerea avizelor si

aprobarilor dureaza mai

mult decat s-a planificat
	
	
	x

	Riscuri de construcţie

	4
	Descoperirea de vestigii

arheologice

	Descoperirea de vestigii

arheologice pe

amplasament impiedica

realizarea extinderii

provocand intarzieri si

majorari de costuri
	x
	
	

	5
	Descoperirea de retele

edilitare pe amplasament


	Descoperirea unor retele

edilitare, tevi etc. de care

nu se stia poate duce la

intarzieri si majorari de

costuri
	x
	
	

	6
	Depasirea de costuri

datorate unor

circumstante geologice


	Cresterea costurilor cu

fundatiile stalpilor datorita

geologiei terenului de

fundare
	
	
	x

	7
	Vicii materiale


	Cresterea costurilor de

constructie datorata

calitatii materialelor
	
	
	x

	8
	Depasirea generala a

costurilor
	Costul final depaseste

costul planificat 
	
	
	x

	9
	Intarzierea lucrarilor


	Evenimente neprevazute

duc la intarzierea lucrarilor si marirea costurilor
	
	
	x

	10
	Furnizarea utilitatilor 


	Intarzieri in conectare la

energie electrica 
	
	x
	

	11
	Insolvabilitatea furnizorilor
	Unul sau mai multi furnizari sau subcontractori devin

insolvabili
	
	
	x

	12
	Lucrari defecte


	Lucrari cu defectiuni care duc la intarzieri si/sau costuri suplimentare
	
	
	x

	13
	Probleme de personal 
	Litigii de munca sau lipsa

personalului calificat 
	
	
	x

	14
	 Accidente de munca
	Accidente de munca pe
santier care duc la intarzieri
	
	
	x

	15
	Furt sau sabotaj


	Furt de materiale de pe

santier sau distrugerea de

materiale sau echipamente
	
	
	x

	16
	Risc privind protectia

mediului


	Cresterea duratei sau

costurilor datorita unor

masuri de protectia

mediului neprevazute

initial
	
	
	x

	Riscuri de întreţinere şi operare

	17
	Cresterea costului cu forta de munca
	Cresteri de costuri cu personalul neprevazute 
	
	
	x

	18
	Costuri de intretinere mai mari
	Depasirea costurilor de

intretinere prognozate 
	
	
	x

	19
	Risc de disponibilitate


	Evenimente neprevazute

impiedica functionarea

iluminatului public
	
	x
	

	Riscuri legate de cerere şi venituri

	20
	Inrautatirea conditiilor

economice generale
	Crize economice neprevazute la nivel international
	
	x
	

	21
	Inrautatirea conditiilor

economice locale


	Evolutii economice neprevazute in economia

locala
	
	x
	

	22
	Inflatia 
	Inflatia este mai mare decat cea prognozata 
	
	x
	

	Riscuri legislative/politice

	23
	Schimbari legislative

generale

	Modificari legislative care

nu vizeaza acest proiect,

dar care duc la cresteri de

preturi
	
	x
	

	24
	Schimbari legislative

specifice


	Modificari legislative care vizeaza direct acest tip de proiecte
	
	x
	

	25
	Schimbari politice


	Schimbari la nivel politic,

care pot duce la o opozitie

fata de proiect, materializata in intarzieri/sau costuri

suplimentare
	
	x
	

	Riscuri financiare

	26
	Indisponibilitatea finantarii


	Primaria nu este capabila

sa asigure resursele

financiare si de capital

necesare in timp util
	
	
	x

	27
	Insolvabilitatea

concesionarului
	Concesionarul devine insolvabil 
	x
	
	

	28
	Insolvabilitatea

creditorului
	Creditorul concesionarului

devine insolvabil
	
	
	x

	29
	 Finantare suplimentara


	Sunt necesare finantari suplimentare, pentru costuri neprevazute
	x
	
	

	30
	Modificari ale dobanzilor bancare
	Variatia dobanzilor poate

schimba costurile finantarii
	
	
	x

	31
	 Evolutii neprognozate ale cursului de schimb
	Cursul de schimb poate influenta costurile finantarii
	
	
	x

	32
	Modificari de taxe si

impozite


	Rezultatul net este

influentat de regimul fiscal 
	
	
	x

	Riscuri naturale

	33
	Forta majora


	Evenimente de forta majora, asa cum sunt definite in contract, impiedica sau amana

executarea contractului
	
	x
	

	34
	Alte riscuri naturale


	Alte fenomene sau

evenimente, necuprinse in

clauzele de forta majora,

impiedica sau amana

executarea contractului
	
	x
	

	Riscuri legate de finalizarea concesiunii

	35
	Riscul valorii reziduale


	Riscul ca bunurile aferente concesiunii sa nu fie predate la sfarsitul contractului, in conditiile stipulate in contract
	
	x
	



Analizând cele două matrice, riscurile Primariei in varianta concesiunii sunt mult mai mici decat cele care ar rezulta in varianta achizitiei clasice.

4.4  BANCABILITATEA CONCESIUNII

Sursele de finanţare a investiţiilor se constituie în conformitate cu legislaţia în vigoare şi constau din fonduri de la bugetul local.


Municipiul Craiova, in calitate de autoritate contractanta trebuie sa tina cont de normele in vigoare elaborate de Ministerul Finantelor Publice si de reglementarile Uniunii Europene referitoare la tratamentul contabil al concesiunii.

Conform Ghidului de Implementare a Proiectelor de Concesiune de Lucrari publice si Servicii, in Romania din 2009, in cazul in care Autoritatea contractanta aloca plati de disponibilitate periodice pentru serviciile ce fac obiectul contractului, subiectul nu mai prezinta un interes aparte. In acest caz Ofertantii isi vor include in Oferta financiara cu care se prezinta in procedura de atribuire toare costurile pentru indeplinirea obiectivelor financiare.


4.5  DURATA ESTIMATĂ A CONCESIUNII

Din experienţa anilor trecuţi Primăria Municipiului Craiova nu poate să suporte pe termen scurt o investiţie atât de mare, dar prin concesionarea serviciului de iluminat cu repartizarea costurilor pe mai mulţi ani, minim 10 ani, costurile  devin suportabile şi în acelaşi timp se poate realiza un iluminat public performant încă de la începutul perioadei. Având în vedere aceasta, prezentul Studiu demonstrează că pentru soluţionarea integrală şi sistematică a problemei este necesară delegarea de gestiune prin concesionarea  serviciului de iluminat public unor operatori specializaţi. Operatorii serviciilor de iluminat public trebuie să posede capacitatea tehnică şi organizatorică, dotarea şi experienţa managerială, bonitatea şi capacitatea financiară necesare prestării serviciului de iluminat public încredinţat.


Durata concesiunii va fi stipulata in cadrul Contractului de Concesiune si reprezinta perioada in care Municipiul Craiova va delega gestiunea Serviciului de Iluminat Public din Municipiul Craiova.

Capitolul V.  ASPECTE REFERITOARE LA MEDIU

În România, progresele realizate în ultimii ani sunt deosebite în aplicarea sistemelor moderne de luminat pentru obtinerea unui mediu luminos urban de nivel european, prin utilizarea exclusiva a lampilor cu descarcari în vapori de sodiu la înalta presiune montate în aparate moderne de înalta calitate atât pentru strazile principale, cât si pentru cele secundare.

Problema importanta la ora actuală în iluminatul urban din România este alegerea corectă a sursei de lumină cea mai modernă, cea mai adecvată vederii si cea mai eficientă din punct de vedere economic, evitând alte surse depasite tehnic, care nu fac altceva decât să degradeze mediul luminos.

Iluminatul public are implicatii directe în protectia mediului prin mai multi factori:

- prin utilizarea eficientă a energiei  – utilizarea de echipamente performante cu consumuri reduse de energie;

- prin utilizarea echipamentelor cu componente reciclabile;

- reducerea poluării luminoase prin orientarea aparatelor de iluminat spre suprafata căii de circulatie.

Iluminatul public şi înfrumuseţarea oraşelor trebuie să contribuie la protejarea mediului înconjurător, să se încadreze în mediul înconjurător evidenţiind elementele de identitate.


Protecţia mediului constituie o obligaţie a autorităţilor administraţiei publice şi locale, precum şi a tuturor persoanelor fizice, juridice, statul recunoscând tuturor persoanelor dreptul la un mediu sănătos.


La executarea lucrărilor de plantare a stâlpilor, cât şi în perioada de exploatare se vor respecta prevederile Legii 137/95 privind protecţia aşezărilor umane, protecţia solului, protecţia atmosferei, cap. 3, astfel: la organizarea de şantier pe perioada de execuţie a lucrării se va încerca obţinerea unui impact negativ minim asupra solului  prin eliberarea terenului de pământul rezultat din săpătură. Lucrările de canalizare a cablurilor electrice subterane reprezintă suprafeţe ocupate temporar, iar după astuparea şanţului se pot amenaja deasupra cablelor zone verzi sau pavaje. După executarea lucrărilor de pozare a cablurilor electrice şi realizarea instalaţiilor, pavajul sau spaţiul verde afectat se va aduce la forma initiala.La alegerea traseelor şi amplasamentelor instalaţiilor se vor respecta distanţele faţă de obiectivele de interes public.

Pe toată durata de viaţă a instalaţiilor se vor respecta cerinţele impuse prin SR EN ISO 14001.


Conform Legii 137/1995 executantul lucrării are următoarele obligaţii:

- Să asigure sisteme proprii de supraveghere a instalaţiilor şi proceselor tehnologice pentru protecţia mediului;

- Să nu degradeze mediul natural sau amenajat prin depozitări neontrolate de deşeuri de orice fel.


Capitolul VI:  ASPECTE SOCIALE

Din punct de vedere social, realizarea unui iluminat public de calitate se reflecta în:

- cresterea gradului de civilizatie, a confortului si a calitatii vietii;

- cresterea gradului de securitate individuala si colectiva in cadrul comunitatilor locale;

- asigurarea sigurantei circulatiei rutiere si pietonale;

- realizarea unei infrastructuri edilitare moderne;

- functionarea si exploatarea în conditii de siguranta, rentabilitate si eficientă economico- financiară;

- crearea unei personalitati urbane atât pe timpul zilei cât si pe timpul noptii, va aduce cu
sigurantă mari beneficii în sfera serviciilor, si, de ce nu, bucuria si mândria de a trăi într-un oras civilizat asa cum locuitorii si-au dorit întodeauna.

         Capitolul VII:  ASPECTE INSTITUŢIONALE



  7. 1 TIPUL CONCESIUNII

Distincţia dintre contractul de concesiune şi contractul de achiziţie publică se realizează în funcţie de distribuţia riscurilor după cum urmează: contractul prin intermediul căruia contractantul, în calitate de concesionar, primeşte dreptul de a exploata serviciile, preluând astfel şi cea mai mare parte din riscurile aferente exploatării acestora, este considerat a fi contract de concesiune de servicii, în caz contrar fiind considerat contract de achiziţie publică de servicii. 

Una din caracteristicile concesiunii ca modalitate de realizare a unei investitii, spre deosebire de achizitiile publice, o reprezinta transferul, in intregime sau in cea mai mare parte, a riscurilor de exploatare de la autoritatea contractanta - concedent la concesionar.


Astfel, avantajul alegerii concesiunii il constituie, in afara de evitarea dificultatilor generate de identificarea unor surse de finantare, si neasumarea de catre autoritatea contractanta a unor riscuri ulterioare realizarii investitiei.


Pentru incheierea unui contract de concesiune, o prima conditie se referă la calitatea concedentului care trebuie sa fie o autoritate contractanta in sensul stabilit prin Ordonanta de Urgenta a  Guvernului nr. 34/2006.


Conform art. 8 din OUG nr. 34/2006, este autoritatea contractanta:


a) oricare organism al statului - autoritate publica sau institutie publica - care actioneaza la nivel central ori la nivel regional sau local;


b) oricare organism de drept public, altul decat unul dintre cele prevazute la lit. a), cu personalitate juridica, care a fost infiintat pentru a satisface nevoi de interes general fara caracter comercial sau industrial si care se afla cel putin in una dintre urmatoarele situatii:


- este finantat, in majoritate, de catre o autoritate contractanta, astfel cum este definita la lit. a), sau de catre un alt organism de drept public;


- se afla in subordinea sau este supusa controlului unei autoritati contractante, astfel cum este definita la lit. a), sau unui alt organism de drept public;


- in componenta consiliului de administratie/organului de conducere sau de supervizare mai mult de jumatate din numarul membrilor acestuia sunt numiti de catre o autoritate contractanta, astfel cum este definita la lit. a), sau de catre un alt organism de drept public;


c) oricare asociere formata de una sau mai multe autoritati contractante dintre cele prevazute la lit. a) sau b);


d) oricare intreprindere publica ce desfasoara una sau mai multe dintre activitatile prevazute la cap. VIII sectiunea 1, atunci cand aceasta atribuie contracte de achizitie publica sau incheie acorduri-cadru destinate efectuarii respectivelor activitati;


e) oricare subiect de drept, altul decat cele prevazute la lit. a)-d), care desfasoara una sau mai multe dintre activitatile prevazute la cap. VIII sectiunea 1, in baza unui drept special sau exclusiv, astfel cum este acesta definit la art. 3 lit. t), acordat de o autoritate competenta, atunci cand acesta atribuie contracte de achizitie publica sau incheie acorduri-cadru destinate efectuarii respectivelor activitati.

 
Municipiul Craiova, prin Consiliul Local al Municipiului Craiova, se incadreaza in clasificarea de la art. 8 din OUG nr. 34/2006 si astfel poate incheia un contract de concesiune in calitate de concedent.


De asemenea, OUG nr 34/2006 prevede doua tipuri de contracte de concesiune:


   Contract de concesiune de lucrari publice - contractul care are aceleasi caracteristici ca si contractul de lucrari, cu deosebirea ca in contrapartida lucrarilor executate contractantul, in calitate de concesionar, primeste din partea autoritatii contractante, in calitate de concedent, dreptul de a exploata rezultatul lucrarilor sau acest drept insotit de plata unei sume de bani;


   Contract de concesiune de servicii - contractul care are aceleasi caracteristici ca si contractul de servicii, cu deosebirea ca in contrapartida serviciilor prestate contractantul, in calitate de concesionar, primeste din partea autoritatii contractante, in calitate de concedent, dreptul de a exploata serviciile sau acest drept insotit de plata unei sume de bani.


In Ghidul pentru implementarea proiectelor de concesiune de lucrari publice si servicii in Romania aprobat prin Ordinul nr. 1517/2009 al Ministerului Finantelor Publice, se face urmatoarea distinctie intre cele doua tipuri de contracte de concesiune:

a) Contractul de concesiune de lucrari publice vizeaza in special executarea de lucrari, asa cum sunt acestea definite in lege, chiar daca acest contract include si prestarea unor servicii care devin necesare pentru derularea activitatilor respective;

b) Contractul de concesiune de servicii vizeaza in principal prestarea unuia sau mai multor servicii, chiar daca acest contract poate include de asemenea anumite lucrari aferente unei sau mai multor activitati necesare pentru prestarea serviciilor respective.

La capitolul 4.3. „Matricea riscurilor pentru concesiune” este prezentat modul de distribuţie a riscurilor între concedent şi concesionar, acesta din urmă fiind cel care va primi pe lângă dreptul de a exploata serviciul de iluminat public şi cea mai mare parte a riscurilor aferente.

Prin urmare,  delegarea gestiunii serviciului de iluminat Public din Municipiul Craiova, se va face prin concesiune de servicii.


7. 2  STRUCTURA JURIDICA A CONCESIUNII

Concesionarea Serviciului de Iluminat Public din Municipiul Craiova implică următoarele părţi:
1. Concedentul:  Consiliul Local al municipiului Craiova –  str. A.I.Cuza  nr. 7, în calitate de autoritate contractantă;
2. Concesionarul - operatorul economic – persoană juridică de drept privat;

Contractul de concesiune de servicii se va întocmi conform normelor de aplicare a prevederilor referitoare la atribuirea contractelor de concesiune de lucrari publice si a contractelor de concesiune de servicii prevazute in Ordonanta de urgenta nr. 34/2006, aprobate prin Hotararea Guvernului nr. 71/2007 si a Ordinului nr. 1517/2009 privind aprobarea Ghidului pentru implementarea proiectelor de concesiune de lucrări publice şi servicii în România. 

Capitolul VIII: CONCLUZII

In concluzie, studiul de fundamentare demonstreaza ca alternativa prin care proiectul este realizat in regim de concesiune este mai avantajoasa, deoarece:


- Obligatiile privind finantarea si realizarea investitiilor cad in sarcina concesionarului, autoritatea incasand redeventa anuala care va fi stabilita prin contractul de concesiune existând posibilitatea de rambursare a valorii investitiei eşalonat în timp.


- Autoritatea publica evita accesarea unor credite cu o valoare mare si eventuala garantare a acestora cu bunuri existente, in conditiile unei piete financiare dificile.

-  Concesiunea este optiunea care minimizeaza riscurile pentru autoritatea publica.

Rezultatele Studiului de fundamentare a deciziei de concesionare justifică necesitatea şi oportunitatea concesiunii şi demonstrează faptul că:


- proiectul propus este realizabil;


- proiectul răspunde cerinţelor administraţiei publice locale;


- varianta prin care proiectul este prevăzut a fi realizat prin atribuirea unui contract de concesiune de servicii este mai avantajoasă în raport cu varianta prin care proiectul este prevăzut a fi realizat prin atribuirea unui contract de achiziţie publică de servicii.

Prin acest studiu, Colectivul de coordonare şi supervizare, propune spre aprobare  Consiliului Local al municipiului Craiova, delegarea  gestiunii prin concesiune a serviciului de iluminat public pe o perioadă de minim 10 ani.



Colectivul de coordonare şi supervizare desemnat prin Hotărârea Consiliului Local a municipiului Craiova nr. 198/2012:
 Preşedinte:   
Monica Nastasă 

     Membri:

Nicu Tuţu

 


Alin Glăvan

 


Marius Barcan

 


Mustaţă Cristi

 


Mîţă Nela 

 


Popescu Mariana
 


Nicolaescu Victor

 


Doru Marta
 


Ungureanu Elena

 


Bică Ileana

 


Marta Stelian

